
Д О Г О В О Р

№ ________ / ______________ 2015 г.

Днес, _______________2015 г. в гр.София на основание на основание чл.101е от ЗОП и утвърден протокол от _________ г. по чл.101г ал.3 от ЗОП беше сключен този договор между:
„СПЕЦИАЛИЗИРАНИ БОЛНИЦИ ЗА РЕХАБИЛИТАЦИЯ – НАЦИОНАЛЕН КОМПЛЕКС”  ЕАД, ЕИК 130344823, гр.София, община Столична, район Средец, бул. „Васил Левски” №54, представлявано от Плумелина Димитрова Мичева и Анета Гиздова – главен счетоводител, наричано за краткост ВЪЗЛОЖИТЕЛ, 

и 

……………, с ЕИК, седалище и адрес на управление:………., представлявано от ……………., наричано за краткост ИЗПЪЛНИТЕЛ, 
І.ПРЕДМЕТ И ОБЩИ УСЛОВИЯ 

Чл.1. (1) Възложителят възлага, а Изпълнителят приема да извърши строително- монтажни работи (СМР) съгласно Приложение №1 – Остойностена техническа спецификация неразделна част от настоящия договор, в стационарната база на „СБР – НК“ ЕАД – филиал Кюстендил, находяща се в гр. Кюстендил, ул. „Цар Симеон I“ № 28  срещу единични цени за отделните видове строително-монтажни работи, посочени в Приложение №1.
(2) Изпълнителят се задължава да извършва възникналите в срока на действие на договора непредвидени строително-монтажни работи на обща стойност до 4% от стойността на договора при условията на чл.2 ал.2 от настоящия договор.

 (3) СМР се извършват с материали на Изпълнителя.
Чл.2. (1) Стойността на договора е в общ размер на _______ (_______) лева без включен ДДС, като единичните цени на отделните видове работи са посочени в Приложение №1 към настоящия договор.
(2) За извършени непредвидени СМР съгласно чл. 1, ал. 2 ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение, формирано при спазване на следните норми:

· Часова ставка: __________ лв./ч.ч.; 

· Норма на допълнителни разходи за труд: __________ %; 

· Норма на допълнителни разходи за транспорт и механизация__________%;  

· Норма на доставно-складови разходи за материали: __________ %;

· Норма на печалба: __________ %.
Чл.3. Извършените от Изпълнителя СМР, подлежащи на заплащане, се удостоверяват с двустранен протокол /бивш акт образец 19/, подписан от страните, в който се отразяват видовете извършени работи, количеството им и тяхната единична и обща стойност.

Чл.4. Изпълнителят се задължава да извърши СМР, предмет на договора, в срок от 30 (тридесет) календарни дни от сключване на настоящия договор.
ІІ.ЦЕНИ И НАЧИН НА ПЛАЩАНЕ

Чл.5. Единичните цени на съответните видове СМР са уговорени в Приложение №1 към настоящия договор. Единичните цени включват всички разходи на Изпълнителя, в т.ч. труд и материали.
Чл.6. (1) Плащането на цената по настоящия договор се извършва чрез банков превод по сметка IBAN ........................... BIC ......................... при банка ..................................
(2) Плащането на цената от Възложителя на Изпълнителя се извършва какато следва:

1. Авансово плащане в размер на 50% от стойността на договора – в срок до 5 дни от сключване на договора;

2. Окончателно плащане в размер на 50% от стойността на договора - в срок от 5 (пет) дни от подписване на двустранния протокол за приемане на работата и издаване на фактура от Изпълнителя.
ІІІ.ПРАВА И ЗАДЪЛЖЕНИЯ НА СТРАНИТЕ

Чл.7.  Възложителят е длъжен:

1. да преведе авансовото плащане и да заплати извършените СМР в срока по чл.6, ал.2;
2. да приеме извършените работи, съответстващи  на възлагането и на БДС;
3. да уведоми Изпълнителя своевременно за лошо изпълнена работа;
Чл.8. Възложителят има право:

1. да определи началния момент за започване на работите, като срокът за завършването и предаването им е съгласно чл. 4 от настоящия договор;
2. да възлага на Изпълнителя извършването на възникнали непредвидени строително-монтажни работи при условията на чл. 1, ал. 2 от договора.
3. Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на Изпълнителя;
Чл.9.  Изпълнителят е длъжен:

1. да изпълнява СМР съгласно изискванията на Възложителя и в срок, с много добро качество и съгласно БДС;

2. да предаде извършеното с двустранен протокол /бивш образец 19/ в срока по чл.4;

3. да представи на Възложителя издадените счетоводни документи по договора;

4. да спазва нормите по безопасност на труда и противопожарна охрана и да предприема необходимите за това мерки; преди и по време на СМР да извършва всички изискуеми инструктажи на своите работници и служители, ангажирани с работите, документирани с подпис на инструктираните; в случай на трудови злополуки, вредите се обезщетяват от Изпълнителя;

5. да уведоми писмено и незабавно Възложителя за завършването на възложената работа и да го покани за съставяне на двустранен протокол;
6. да издаде на Възложителя данъчна фактура слд приемане на работата с двустранно подписан протокол;
7. да извършва всички работи по отстраняване на допуснати от него грешки и некачествено извършени работи, в определен от Възложителя срок;

8. да не променя видовете работи без знанието и съгласието на Възложителя;

9. да уведомява незабавно писмено Възложителя при необходимост от извършване на непредвидени видове работи и допълнителни количества работи; 

10. да поеме цялата отговорност към трети лица, в това число и отговорност за вреди от всякакъв характер, понесени от тези лица във връзка с изпълнението на договорените работи или като последица от тях; Възложителят не носи отговорност, произтичаща от искове или жалби в резултат на нарушение на нормативни изисквания от страна на Изпълнителя, неговите служители или лица, подчинени на неговите служители, или в резултат на нарушение на правата на трети лица. 
Чл.10. Изпълнителят има право да получи възнаграждение за извършените строително-монтажни работи при условията на чл. 5 и чл. 6 от настоящия договор.
ІV.КАЧЕСТВО. ГАРАНЦИИ И СРОК НА ГОДНОСТ

Чл.11. Качеството на работите следва да бъде съгласно БДС, ЗУТ и подзаконовите актове по прилагането му. 

Чл.12. Изпълнителят осигурява гаранция на всички извършени работи и вложени материали за срок от 60 (шестдесет) месеца от приемането им с двустранно подписан протокол. В рамките на гаранционния срок Изпълнителят се задължава при покана от Възложителя да отстрани незабавно възникналите дефекти в извършените работи.
Чл.13. Срокът за отстраняване на повреди и/или дефекти е 5 (пет) дни от уведомяването на Изпълнителя. Ако в 5-дневния срок повредата не бъде отстранена, Възложителят има право да отстрани дефекта сам за сметка на Изпълнителя. В този случай Изпълнителят дължи на Възложителя освен стойността на заплатените работи и неустойка в размер на 50% от стойността на работите.
Чл.14. Изпълнителят е длъжен да отстрани за своя сметка всяка некачествено извършена работа в съответния обичайно необходим срок за това след уведомяването му от Възложителя.
Чл.15. (1) Изпълнителят гарантира изпълнението на произтичащите от настоящия договор свои задължения с гаранция за добро изпълнение в размер 1% от стойността на договора без ДДС.
(2) Възложителят има право да удържи от гаранцията всички дължими от Изпълнителя неустойки, както и всички суми, които Изпълнителят дължи при отстраняване на дефекти за сметка на последния. Възложителят има право да получи всички дължими неустойки и компенсации в пълен размер, включително в случаите, в които надвишават размера на гаранцията по ал.1. 
(3) При липса на възражения по изпълнението на договора Възложителят освобождава гаранцията по ал. 1 в срок до 30 (тридесет) календарни дни след изтичането на гаранционния срок на извършваните СМР, без да дължи лихви за периода, през който средствата законно са престояли при него.

(4) Гаранцията за изпълнение не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.
V.ОТГОВОРНОСТ ЗА НЕТОЧНО ИЗПЪЛНЕНИЕ
Чл.16. При забавено изпълнение или неизпълнение на СМР от страна на Изпълнителя,  както и при неотстраняване или забавено отстраняване на повреди и/или дефекти, Изпълнителят дължи на Възложителя неустойка в размер на 2% на ден от стойността на забавените или неизвършените работи, съотв. от стойността на забавеното отстраняване или неостранената повреда и/или дефект.. 
Чл.17. Рекламации за явни недостатъци на извършените СМР се правят в момента на приемането на обекта, за което се съставя приемно-предавателен протокол, който се подписва от страните. Когато недостатъкът е скрит или не е бил установен при приемането на обекта, рекламацията се прави в седемдневен срок от момента на откриването.

Чл.18. (1) Във всички случаи на неизпълнение на една или няколко от клаузите по настоящия договор от страна на Изпълнителя, Възложителят има право да претендира обезщетение от Изпълнителя в пълен размер на претърпените вреди. 

(2) Възложителят има право да прихване дължимата му се неустойка от цената, която дължи на Изпълнителя.
VІ.ПРЕКРАТЯВАНЕ НА ДОГОВОРА
Чл.19. Договорът влиза в сила от деня на подписването му и се прекратява със завършване на възложените СМР по чл. 1 от договора. След приемане на СМР остават в сила клаузите за гаранционна отговорност на Изпълнителя.
Чл.20. Възложителят може да прекрати и едностранно настоящия договор без предизвестие в случай на неизпълнение на което и да е от задълженията на Изпълнителя, както и в случай че по време на изпълнение на договора Възложителят констатира, че Изпълнителят няма да изпълни възложената работа качествено и в срок. В тези случаи Изпълнителят е длъжен да върне полученото авансово плащане в едноседмичен срок от получаването на уведомление за прекратяване на договора.
Чл.21. Възложителят може да прекрати едностранно и безвиновно договора с петнадесетдневно предизвестие, отправено до Изпълнителя, в случай че намери това за целесъобразно или са налице трудности при осигуряване на финансиране. В този случай на прекратяване на договора Възложителят не дължи на Изпълнителя обезщетение и/или неустойка за невъзложения обем строително-монтажни работи до пълната стойност на договора, а Изпълнителят е длъжен да върне полученото авансово плащане в едноседмичен срок от получаването на уведомление за прекратяване на договора.
VІІ.ДРУГИ УСЛОВИЯ

Чл.22. В случай на неуредени по доброволен път спорове между страните, същите ще се отнасят за разрешаването им пред компетентния съд.
Чл.23. Страните определят следните адреси и лица за контакти:

За Възложителя:_______________________________________

За Изпълнителя:_______________________________________

Неразделна част от настоящия договор са: 

1. Приложение №1 – Остойностена техническа спецификация;
2. Приложение №2 - Техническо предложение.
При сключване на договора Изпълнителят представи следните документи:

1. Документи, издадени от компетентен орган, за удостоверяване липсата на обстоятелствата по чл. 47, ал. 1, т. 1 от ЗОП, освен когато законодателството на държавата, в която е установен, предвижда включването на някое от тези обстоятелства в публичен регистър или предоставянето им служебно на възложителя;

2. Декларации за липсата на обстоятелствата по чл. 47, ал. 5 от ЗОП.

3. Документ за учредена/внесена гаранция за изпълнение.
Настоящият договор е сключен в два еднообразни екземпляра – по един за всяка от страните.
За Възложителя:________________      

За Изпълнителя:______________________
/Плумелина Мичева/                      
 
                 /…………………………/
_________________

Анета Гиздова
Стр. 1 от 4

